Cecil Raleigh

Ffugenw **Abraham Cecil Francis Fothergill Rowlands** (27 Ionawr, 1856 – 10 Tachwedd, 1914) oedd **Cecil Raleigh**. Roedd yn actor a dramodydd o Gymru.

## Bywyd personol
Ganed Abraham Cecil Francis Fothergill Rowlands ar 27 Ionawr 1856 yn Aberystruth, Sir Fynwy (Blaenau Gwent bellach), yn fab i Cecilia Anne Daniel Riley (1813-1911) a'i hail ŵr Dr. John Fothergill Rowlands (1823-1878). Cymerodd yr enw llwyfan Cecil Raleigh. Ar 19 Rhagfyr 1882, priododd Effie Adelaide Henderson (1859 - 16 Hydref 1936), nofelydd a gyhoeddodd o dan yr enw Effie Adelaide Rowlands ac yn ddiweddarach yn actio o dan yr enw llwyfan E. Maria Albanesi, bu iddynt ysgaru yn ddiweddarach. Ar 31 Mawrth 1894, ailbriododd ag Isabel Pauline Ellissen (8 Awst 1862-22 Awst 1923), actores a oedd yn defnyddio'r enw llwyfan Saba Raleigh.

## Gyrfa
Chwaraeodd am gyfnod mewn theatr gerdd, ond gadawodd actio er mwyn ysgrifennu dramâu, naill ai ar ei ben ei hun neu mewn cydweithrediad ag eraill, cynhyrchodd dramâu, felodramâu a darnau cerddorol, a lwyfannwyd yn bennaf yn y *Comedy Theatre*, Llundain, ac yn y blynyddoedd diweddarach yn Drury Lane.

Mae *Cheer, Boys, Cheer* (1895); *Hearts are Trumps* (1899); *The Best of Friends* (1902); a *The Whip* (1909–10) yn enghreifftiau nodweddiadol o'i ddramâu, ond roedd yn arbennig o lwyddiannus gyda'i ddarnau cerddorol megis *Little Christopher Columbus* (1893), *Dick Whittington and His Cat* (1894), *The Yashmak* (1897) a *The Sunshine Girl* (1912).

Yn ddiweddarach gwnaed sawl un o'i ddramâu yn ffilmiau. Gweithiodd fel beirniad drama i ddau neu dri o bapurau Llundain, a daeth yn ysgrifennydd i'r Ysgol Celf Ddramatig yn Gower Street, Llundain.

## Dramâu
Cyd-ysgrifennodd *The Derby Winner*, 1894, gyda Henry Hamilton ac Augustus Harris, a gynhyrchwyd yn yr Unol Daleithiau o dan y teitl *The Sporting Duchess* a'i addasu ar gyfer ffilm ym 1915 a 1920 ymysg ei ddramau eraill oedd:
**Cheer, Boys, Cheer*, gyda Harris a Hamilton, 1895
**The White Heathe*r, 1897, gyda Hamilton, sylfaen ffilm fud 1919
**The Great Ruby*, 1898, gyda Hamilton, sylfaen ffilm fud 1915
**Hearts Are Trumps*, 1900, sylfaen ffilm fud 1920
**The Sins of Society*, 1909, gyda Hamilton, sylfaen ffilm fud 1915
*The Whip, 1909, gyda Henry Hamilton , y sylfaen ar gyfer ffilmiau mud 1917 a 1928
*''The King's Minister*, sylfaen ffilm fud 1914
**Sealed Orders,'' 1915, gyda Hamilton, wedi'i addasu ar gyfer ffilm 1918 *Stolen Orders*
**Sporting Life*, gyda Seymour Hicks, sylfaen ffilmiau mud 1918 a 1925
**The Marriages of Mayfair*, sylfaen y ffilm fud 1920 *The Fatal Hour*
**The Hope*, gyda Hamilton, sylfaen ar gyfer ffilm fud 1920
* The Best of Luck , gyda Hamilton, y sylfaen ar gyfer ffilm fud 1920
* *The Best of Friends*
* *The Price of Peace*
**The Grey Mare*, gyda George Robert Sims
**The Guardsman*, gyda Sims

## Theatr
* *Little Christopher Columbus*, 1893 burlesque, wedi ei gyd-ysgrifennu â Sims
* *Dick Whittington and His Cat*, pantomeim 1894, wedi ei gyd-ysgrifennu gydag Augustus Harris a Hamilton
* *The Yashmak*, 1897 sioe gerdd, wedi'i gyd-ysgrifennu â Seymour Hicks
* *The Sunshine Girl*, 1912 Comedi gerddorol Edwardaidd, llyfr wedi'i gyd-ysgrifennu â Paul A. Rubens

## Marwolaeth 
Bu farw ym 1914 a rhoddwyd ei olion i orffwys ym Mynwent Golders Green, Llundain 

## Oriel

The Best of Luck (1920) - Ad 2.jpg
The Fatal Hour by George W. Terwilliger Film Daily 1920.png
The great ruby Arthur Collins' production ; written by Cecil Raleigh & Henry Hamilton. LCCN2014636454.jpg
Charles Frohman's $40,000 production, Hearts are trumps written by Cecil Raleigh ; a modern spectacle presented as produced by Arthur Collins at the Theatre Royal, Drury Lane, London. LCCN2014637441.tif
Cecil Raleigh & Seymour Hicks' great English play, Sporting life LCCN2014636379.jpg

## Dolenni allanol 
*Cecil Raleigh yn yr Internet Broadway Database
*Cecil Raleigh ar IMDb

## Cyfeiriadau
Categori:Genedigaethau 1856
Categori:Marwolaethau 1914
Categori:Actorion y 19eg ganrif o Gymru
Categori:Actorion yr 20fed ganrif o Gymru
Categori:Actorion theatr o Gymru
Categori:Dramodwyr y 19eg ganrif o Gymru
Categori:Dramodwyr yr 20fed ganrif o Gymru
Categori:Dramodwyr Saesneg o Gymru
Categori:Prosiect WiciLlên